OpenLLM-France/wikimedia huggingface dataset:
# Marí II

Marí II (Roma, ? - 946) va ser Papa de l'Església Catòlica de 942 a 946. També se'l coneix com a Martí III, ja que a l'edat mitjana es confongueren els noms de Marí i Martí. D'aquesta manera, durant molt anys Marí I fou conegut com a Martí II i Marí II com Martí III. És per aquest motiu que actualment es passa de Martí I a Martí IV, encara que no hagin existit mai els papes Martí II i Martí III. Fou escollit Papa per influència d'Alberic II de Túsculum, que tenia el poder sobre Roma. Segons el monjo Benet de Soratte, era un home "dolç i pacífic" que obeïa cegament les ordres d'Alberic II. Del seu pontificat només se'n conserven actes dirigides a bisbes i abats així com donacions als monestirs de Fulda, Cluny i Montecassino.
Viccionari
# Masistes

Masistes (en grec antic: Μασίστης Masístēs) va ser un príncep aquemènida, fill de Darios I el Gran i germà de Xerxes I de Pèrsia.
Masistes era un dels generals del seu germà Xerxes i va participar en la campanya de Grècia els anys 480 aC i 479 aC). Va tenir un enfrontament amb el seu fill Artaïntes al que va acusar de covardia. Mentre Masistes lluitava, Xerxes demanava a la dona del fill de tenir relacions amoroses, però la dona s'hi va negar. Per estar proper a ella Xerxes va casar al seu fill Darios amb la filla de Masistes, Artaïnta, però després Xerxes va preferir a la filla que a la mare i la va agafar com amant. Un vestit que havia brodat la reina Amastris per Xerxes, el va regalar a Artaïnta, i quan el va portar en públic l'afer es va descobrir. Amastris es va revenjar fent matar la mare, la dona de Masistes.
Xerxes en compensació va oferir a Masistes la mà d'una filla, però Masistes va rebutjar i quan va veure la seva dona (que havia estat torturada i mutilada) va marxar cap a Bactriana on era sàtrapa, per revoltar-se, però les tropes el van interceptar pel camí. Va morir executat, junt amb alguns seguidors i els seus tres fills.

## Referències

* ↑ Heròdot. Històries, VII, 121; IX, 107
# Meteorit Tenham

El meteorit Tenham és un meteorit de tipus condrita de 160 kg que va ser trobat l'any 1879 a l'estat de Queensland, a Austràlia.

## Classificació

El meteorit és una condrita ordinària, una classe de condrita que es caracteritza per les proporcions sub-solars Mg/Si i refractària/Si, per les composicions d'isòtops d'oxigen que es troben per sobre de la línia de fraccionament terrestre i per un gran percentatge de còndrules, amb només un 10-15% en volum de matriu de gra fi. Pertany al grup L, un grup químic baix en ferro, distingit pel seu contingut relativament baix d'elements sideròfils, condròdules de grandària moderada (~0,7 mm) i composicions d'isòtops d'oxigen intermedis entre els grups H i LL. És de tipus 6, el que vol dir que és una condrita que s'ha metamorfosat en condicions suficients per homogeneïtzar totes les composicions minerals, convertint tots els piroxens amb baix contingut de calci a ortopiroxens, engrandint fases secundàries com les del feldespat a mides de ≥50 μm i esborrar molts contorns de còndrules, sense arribar a la fusió.

## Mineralogia

Al meteorit s'hi han trobat 20 espècies minerals reconegudes per l'Associació Mineralògica Internacional, així com altres elements i minerals. A més es considera la localiat tipus de tres d'aquestes espècies: l'akimotoïta, la bridgmanita i la ringwoodita, ja que és l'indret on van ser descobertes.

## Referències

* ↑ «Tenham» (en anglès). Meteoritical Bulletin Database. [Consulta: 21 setembre 2017].
* ↑ «Recommended classifications: L6» (en anglès). Meteoritical Bulletin Database. [Consulta: 20 setembre 2017].
* ↑ «Tenham meteorite, Tenham Station, Windorah, Barcoo Shire, Queensland, Australia» (en anglès). Mindat. [Consulta: 20 setembre 2017].
# Meteorit Tazewell

El meteorit Tazewell és un meteorit de tipus metàl·lic de 27 quilograms de pes, que va ser trobar al comtat de Claiborn, a l'estat de Tennessee, als Estats Units, trobat l'any 1853.

## Classificació

El meteorit és de tipus metàl·lic, és a dir que es tracta d'un meteorit que es compon predominantment de metall ferro-níquel i que cristal·litza a partir d'una massa fosa. Pertany al grup IAB complex, una associació de meteorits de ferro, inclosos els antics grups IAB i IIICD.

## Descripció i mineralogia

El meteorit va ser trobat en ser colpejat per una arada en un petit turó de la localitat de Tazewell. Els primers informes van destacar el contingut de níquel, la schreibersita, el sulfur de ferro, i el que es va anomenar un "protoclorur" de ferro. Una anàlisi més minuciosa de les porcions menys degradades va revelar que es tractava d'un meteorit metàl·lic una mica inusual, amb làmines de kamacita, grans porcions de taenita i plessita (70-90% vol), schreibersita accessòria, troilita i haxonita amb traces d'olivina. A més, el protoclorur es va etiquetar eventualment com un nou mineral anomenat lawrencita. La lawrencita va ser posteriorment observada en altres meteorits, especialment en meteorits metàl·lics desgastats i en litosiderits.

## Referències

* ↑ «Tazewell». Meteoritical Society. [Consulta: 19 desembre 2017].
* ↑ «Recommended classifications: Iron, IAB-sLH» (en anglès). Meteoritical Bulletin Database. [Consulta: 19 setembre 2017].
* ↑ «Tazewell meteorite, Claiborne Co., Tennessee, USA» (en anglès). Mindat. [Consulta: 19 setembre 2017].
# Maset

Un maset (casot a la Catalunya Nord, casup a la comarca històrica de la Marina) és una petita construcció situada en una finca rústica, pensada per a emmagatzemar-hi estris o fins i tot, en alguns casos, per a passar-hi uns dies. Casup prové de "casa" més el sufix despectiu "-up" que s'aplica a les coses pobres o petites. Aquest nom s'aplica a dos conceptes: Una edificació per a emmagatzemar o una caseta menuda i pobra (barraca).
Adopta uns trets específics que el distingeix d'un xalet o casa. Ha de ser d'una planta, normalment lluït amb guix i pintat de blanc (històricament, amb calç). Així mateix, és una construcció funcional, que serveix i pertany a un bancal o terreny; com a conseqüència, sol pertànyer a un llaurador, si bé alguns han deixat de tenir una funció agrícola activa. Pot disposar d'un riurau o porxe. Es diferencia de les barraques de l'Horta o del Delta pel fet que el teulat dels casups és o poc costerut o pla, i sol ser de teula i no de palla.
# Melenes

«Melenes» té aquests significats:
* Melena, femta resultant d'un sagnat digestiu alt
* Melenees, ciutat de l'Antiga Grècia.
# Paauilo

Paauilo és una concentració de població designada pel cens dels Estats Units a l'estat de Hawaii. Segons el cens del 2000 tenia 571 habitants.

## Demografia

Segons el cens del 2000, Paauilo tenia 571 habitants, 191 habitatges, i 142 famílies La densitat de població era de 191,62 habitants per km².
Dels 191 habitatges en un 31,4% hi vivien nens de menys de 18 anys, en un 53,4% hi vivien parelles casades, en un 14,1% dones solteres, i en un 25,7% no eren unitats familiars. En el 20,9% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,50.
Per edats la població es repartia de la següent manera: un 28,7% tenia menys de 18 anys, un 7,8% entre 18 i 24, un 23,5% entre 25 i 44, un 23,5% de 45 a 64 i un 16,5% 65 anys o més.
L'edat mediana era de 37,4 anys. Per cada 100 dones hi havia 101,77 homes. Per cada 100 dones de 18 o més anys hi havia 105,56 homes.
La renda mediana per habitatge era de 34.659 $ i la renda mediana per família de 34.792 $. Els homes tenien una renda mediana de 23.750 $ mentre que les dones 25.000 $. La renda per capita de la població era de 13.477 $. Aproximadament l'11,3% de les famílies i el 12,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paauilo». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 19 setembre 2010].
* ↑ «Geographic Comparison Table-Paauilo». American Fact Finder. Oficina del Cens dels Estats Units, 15-09-2010.
# Teàrides de Megalòpolis

Teàrides (en llatí: Thearidas, en grec antic: Θεαρίδας) va ser un dirigent de la ciutat de Megalòpolis fet presoner pel rei espartà Cleòmenes III quan va sorprendre aquesta ciutat en un atac que es va produir l'any 224 aC.
Teàrides junt amb un altre cap local, Lisàndrides, va convèncer el rei espartà d'oferir condicions acceptables als ciutadans de Megalòpolis que havien fugit a Messènia, i Cleòmenes hi va consentir; però els megalopolitans van refusar el seu atreviment i van considerar a Teàrides i Lisàndrides com a traïdors a la pàtria.

## Referències

* ↑ 1.Thearidas a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1022
# Fromm

Fromm és el nom dels següents personatges:
* Emil Fromm (Spremberg, Brandenburg, 1835 - ?), compositor i organista alemany
* Erich Fromm (Frankfurt del Main, 1900 - Muralto, Suïssa, 1980), psicoanalista i sociòleg alemany
* Fritz Fromm (Hannover, 1913 – 2001), jugador d'handbol alemany que va competir durant la dècada de 1930
* Helena Fromm (Oeventrop, 1987), esportista alemanya que va competir en taekwondo que participà en els Jocs Olímpics de Londres 2012
* Ilsa Fromm-Michaels (Hamburg, 1888–Detmold, Westfàlia, 1986), pianista i compositora alemanya
* Karl Josef Fromm (Viena, 1873 - 1923), compositor i musicòleg austríac
# Portada/article novembre 21
## Palau de la Música Catalana

El Palau de la Música Catalana és un auditori de música situat al barri de Sant Pere (Sant Pere, Santa Caterina i la Ribera) de Barcelona. Va ser projectat per l'arquitecte barceloní Lluís Domènech i Montaner, un dels màxims representants del modernisme català. La construcció es va portar a terme entre els anys 1905 i 1908, amb solucions a l'estructura molt avançades, amb l'ús dels nous perfils laminats, una estructura central metàl·lica estabilitzada pel sistema de contraforts i voltes perimetrals d'inspiració gòtica i amb l'aplicació de grans murs de vidre i la integració de totes les arts aplicades: escultura, mosaic, vitrall i forja.
# Tres Puis

El Tres Puis és una muntanya de 2.531 metres que es troba al municipi d'Alt Àneu, a la comarca del Pallars Sobirà. Es troba dintre de la zona perifèrica del Parc Nacional d’Aigüestortes i Estany de Sant Maurici.

## Referències

* ↑ Institut Cartogràfic i Geològic de Catalunya
# Fàbrica de Ca l'Herrando

La Fàbrica de Ca l'Herrando és un edifici del municipi de Sant Pere de Riudebitlles (Alt Penedès) que forma part de l'Inventari del Patrimoni Arquitectònic de Catalunya.

## Descripció

La fàbrica de Ca l'Herrando és un edifici industrial situat al peu de la carretera que va des de Sant Sadurní a enllaçar amb la d'Igualada a Vilafranca. Després de moltes reformes, el seu interès rau especialment en les façanes que donen a la carretera. És interessant el coronament de les naus amb formes arrodonides i esglaonades, així com la utilització del maó vist i l'aparell de pedra.
La fàbrica s'ha construït durant el present segle.

## Referències

* 1 2 «Fàbrica de Ca l'Herrando». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 febrer 2015].
# François Malkovsky

François Malkovsky, va néixer el 22 de setembre 1889 a Ceské Budéjovice i va morir el 9 de gener de 1982 a Laon, va ser un ballarí i coreògraf creador de l'escola de Dansa lliure de París.
El 1910 va anar a París per continuar els seus estudis de cant clàssic, però va canviar d'opinió després de veure dansar Isadora Duncan en el teatre de Châtelet el gener de 1911, ja que va descobrir que la dansa de la manera que Isadora l'expressava, permetia, fins i tot millor que el cant, traduir les emocions transmeses per la música, fins i tot millor que la veu. Es va preparar com a artista i professor, tot assistint a diversos cursos de dansa lliure i treballant amb alguns dels precursors d'aquestes noves tendències, com Raymond Duncan i Marie Kummer. El 1920 obrí el seu propi estudi on ensenyà el seu mètode de dansa lliure que es basava en el moviment humà natural com una unitat indivisible: mental, emocional i física. Aquesta recerca de la unitat de l'ésser, era fonamental per trobar el moviment natural duent a terme una recerca a través de la música: "Escolta la música i oblidat del cos", deia sovint als seus alumnes. Alguns dels seus estudiants han conservat i transmès els seus ensenyaments i el patrimoni artístic i actualment hi ha diverses associacions de Dansa Lliure Malkowsky que difonen el seu llegat.

## Referències

* ↑ Bodak, Suzanne. La Danse Libre de Malkovsky (en francès). París: Edition Ressouvenances (« Pas à pas »). ISBN 2-84505-045-3.
* ↑ Malkovsky par lui-même DVD réalisé par F. Allinne, conçu par S. BODAK, musique interprétée par A. BODAK, diffusé par AMM - You& eye (2009).
* ↑ Apprill Fehlmann, Marguerite. «Danse libre Malkovsky» (en francès). FEDALI. Arxivat de l'original el 2019-02-13. [Consulta: 3 abril 2017].

## Enllaços externs

* Danse libre Malkovsky à Dijon
* Danse libre Malkovsky à Genève
* Les amis des Malkovsky Arxivat 2016-03-03 a Wayback Machine.
* Associació Catalana de Dansa Lliure
# Gai Marci Censorí

* Aquest article tracta sobre el polític romans del període dels Gracs. Vegeu-ne altres significats a «Gai Marci Censorí (cònsol 8 aC)».
Gai Marci Censorí (en llatí Caius Marcius Censorinus) va ser un polític i militar romà. Formava part de la gens Màrcia, i de la família dels Censorí, d'origen plebeu.
Va ser un dels dirigents principals del partit popular romà. Se'l menciona per primer cop com a acusador de Sul·la a la seva tornada d'Àsia l'any 91 aC. L'any 87 aC va entrar a Roma junt amb Gai Mari i Luci Corneli Cinna i va ser un dels protagonistes de les matances que van seguir. Va ser ell qui va matar el cònsol Gneu Octavi, al que va tallar el cap que va portar a Cinna, el qual va ordenar que es pengés als Rostra, al Fòrum.
Va participar en la guerra contra Sul·la l'any 82 aC i va dirigir un dels exèrcits dels populars. Va patir una derrota enfront de Pompeu prop de Sena. Va ser enviat després amb vuit legions al cònsol Gneu Papiri Carbó per intentar deslliurar a Gai Mari el jove, assetjat a Praeneste però en el camí va ser emboscat per Pompeu i va tenir moltes baixes. Molts dels seus homes van desertar i només li van restar set cohorts amb les que es va poder reunir amb Carbó que no va tardar a sortir d'Itàlia, i Censorí es va unir a les forces de Brut Damasip i de Carrines, i després d'un nou intent sense èxit de fer aixecar el setge de Praeneste, es van dirigir a Roma, amb l'esperança d'assaltar-la, perquè tenia pocs homes i poques provisions. Però després d'una terrible batalla, van ser derrotats per Sul·la prop de la porta Col·lina.
Censorí i Carrines van fugir però van ser capturats i entregats a Sul·la que els va condemnar a mort i els seus caps van ser llençats per damunt de les muralles de Praeneste per informar a Mari el Jove del destí dels seus amics. Ciceró diu de Marci Censorí que era un dels millors oradors del seu temps i molt versat en literatura grega.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 664.
# Geelong Football Club

El Geelong Football Club és un club professional de futbol australià australià de la ciutat de Geelong que disputa l'Australian Football League.
Fundat el 1859, és el segon club més antic de l'AFL per darrere de Melbourne Football Club.

## Palmarès

* Victorian Football Association: 1878, 1879, 1880, 1882, 1883, 1884, 1886
* Australian Football League: 1925, 1931, 1937, 1951, 1952, 1963, 2007, 2009, 2011
* McClelland Trophy: 1952, 1954, 1962, 1963, 1980, 1981, 1992, 2007, 2008

## Enllaços externs

* Web oficial Arxivat 2012-04-26 a Wayback Machine.
* MetroCats - Web de seguidors Arxivat 2009-09-12 a Wayback Machine.
* The Cattery - Web no oficial
* "Around the Grounds" - Web Documental - Kardinia Park
* The Animal Enclosure fòrum Arxivat 2009-05-20 a Wayback Machine.
# Fred Terry

Fred Terry (Londres, 9 de novembre de 1863 – Londres, 12 d'abril de 1933) va ser un actor i director teatral anglès.

## Biografia

Terry va néixer a Londres, Anglaterra dins d'una prestigiosa família teatral. Els seus pares, Benjamin (1818-1896) i Sarah (nascuda Ballard, 1817-1892), eren actors còmics en una companyia de gires amb seu a Portsmouth. Fred era germà de les actrius Florence, Kate, Ellen i Marion. Altres dos germans, George i Charles, estaven relacionats amb la direcció teatral.
Casat amb Julia Neilson, la seva primera actuació a l'escena va ser al Teatre Haymarket l'any 1880. Al llarg de la seva carrera va actuar a les principals ciutats del Regne Unit, els Estats Units, i el Canadà. Durant molts anys va formar part de les companyies de notables actors.
L'any 1900, al costat de la seva esposa va assumir la direcció del Haymarket i, l'any 1915, la del Teatre Novello, produint i protagonitzant Sweet Nell of Old Drury. Van continuar produint obres junts en els següents 30 anys, destacant La Pimpinela Escarlata (produïda per primera vegada el 1903), la qual també van protagonitzar i van adaptar al teatre a partir del manuscrit de la Baronessa Orczy. Malgrat les mordaces crítiques, la peça va ser un gran èxit i es va mantenir més de 2000 funcions, i va gaudir de nombroses reposicions. Ell va actuar en el New Theatre de Londres tots els anys entre 1905 i 1912. A més va fer gires de manera regular amb la seva esposa en la dècada de 1920, principalment representant drames històrics.
Va morir a Londres l'any 1933. Va ser el pare de l'actriu Phyllis Neilson-Terry.

## Referències

* ↑ Gielgud, p. 222
* ↑ The Times, Obituary notice, 7 de gener de 1924, p. 14
* ↑ «Ellen Terry (1847-1928)». Stage Beauty. [Consulta: 20 octubre 2017].
* ↑ Hartnoll, pàg. 815–17.
* ↑ J. C. Trewin. "Terry, Fred (1863–1933)", revised by K. D. Reynolds, Oxford Dictionary of National Biography, Oxford University Press, 2004, 7 gener 2010
* Ellen Terry's memoirs, ed. E. Craig and C. St John (New York, 1932)
* John Gielgud; John Miller; John Powell. An Actor and His Time. Pan MacMillan, 1979. ISBN 0-283-98573-9.
* Parker, J. (ed.) Who's Who in the Theatre, 6th edn (1930)
* Pemberton, Thomas Edgar. Ellen Terry and her sisters, London: C. Arthur Pearson, Ltd (1902)
* Steen, M. A pride of Terrys (1962)
* Terry, Fred. "My wife and I", Strand Magazine, issue 49 (1915), pp. 635–42

## Enllaços externs

* Biografia a Find-A-Grave
* Discussió sobre la creació de La Pimpinela Escarlata
# GBB

GBB té els següents significats:
* Gipuzko Buru Batzar, executiva del Partit Nacionalista Basc a Guipúscoa (País Basc)
* gbb també és el codi ISO 639-3 del kaytetye, una de les llengües australianes
# Gigō Funakoshi

Gigō Funakoshi (船越義豪 Funakoshi Gigō, Funakoshi Yoshitaka en japonès) (1906—1945) va ser el tercer fill de Gichin Funakoshi (船越 義珍) (fundador de l'estil shotokan 松濤館流 i pare del karate modern) se li atrueix el desenvolupament del karate shotokan modern.
Gigō Funakoshi nasqué a Okinawa i se li diagnosticà tuberculosi a l'edat dels set anys. Començà el seu estudi del karate a l'edat de dotze anys. Quan fa fer els disset es mudà a Tòquio amb el seu pare i es convertí en tècnic de radiografies del ministeri d'educació.

## Referències

* ↑ «Gigo (Yoshitaka) Funakoshi (1906-1945)». Arxivat de l'original el 2011-07-06. [Consulta: 16 gener 2012].
* ↑ History of Shotokan

## Enllaços externs

* Biografia Arxivat 2007-05-09 a Wayback Machine.(anglès)
# From Yesterday

From Yesterday és el tercer single del quartet de rock 30 Seconds to Mars, de l'àlbum A Beautiful Lie.

## Posició a les llistes

| Any | Llista | Posició |
| 2007 | U.S. Billboard Hot 100 | 76 |
| 2007 | U.S. Billboard Modern Rock Tracks | 1 |
| 2007 | U.S. Billboard Mainstream Rock Tracks | 11 |
| 2007 | U.S. Billboard 2007 Year-End Chart: Hot Modern Rock Songs | 7 |
| 2007 | U.S. Billboard Hot Videoclip Tracks | 25 |
| 2007 | Australia Singles Chart | 33 |
| 2007 | New Zealand Singles Chart | 13 |
| 2007 | Germany Singles Chart | 72 |
| 2007 | Austria Singles Chart | 53 |
| 2007 | Virgin Charts | 1 |
| 2007 | Brasil Hot 100 | 11 |
| 2007 | Italia Singles Chart | 36 |
| 2007 | Portugal Singles Chart | 17 |
| 2007 | Netherlands Singles Chart | 8 |
| 2007 | Canadian Singles Chart | 2 |
| 2007 | Bolivia Singles Chart | 1 |
| 2007 | Europa Top 20 | 1 |
| 2008 | Mexican Singles Chart | 31 |
| 2008 | UK Singles Chart (re-release) | 37 |
| 2008 | Latvian Airplay Top 50 | 1 |

## Referències

* ↑ «Billboard Hot 100 - From Yesterday». Billboard. Arxivat de l'original el 2009-07-17. [Consulta: 14 maig 2009].
* ↑ «Mainstream Rock Tracks - From Yesterday». Billboard. Arxivat de l'original el 2009-07-20. [Consulta: 14 maig 2009].
* ↑ «2007 Year-End Chart: Hot Modern Rock Songs - From Yesterday». Billboard. Arxivat de l'original el 2009-07-20. [Consulta: 14 maig 2009].
* ↑ «Hot Videoclip Tracks - From Yesterday». Billboard. Arxivat de l'original el 2009-07-17. [Consulta: 14 maig 2009].
* 1 2 3 4 5 6 7 «aCharts.us - 30 Seconds to Mars - From Yesterday». aCharts.us. [Consulta: 14 maig 2009].
* ↑ «Latvian Airplay Top 50, 2008.03.16». Lanet.lv. [Consulta: 14 maig 2009].

## Enllaços externs

* (anglès) 30SecondsToMars.com: Web Oficial de 30 Seconds to Mars
# Melenita de oro

Melenita de oro és una pel·lícula argentina en blanc i negre de l'Argentina que es va estrenar el 4 de juny de 1923 a Gaumont, Esmeralda i Petit Splendid, dirigida per José Agustín Ferreyra sobre el seu propi guió protagonitzada per Jorge Lafuente, Lidia Liss i Álvaro Escobar.
Va ser la primera col·laboració del director José Agustín Ferreyra amb els fotògrafs Luis i Vicente Scaglione, amos de l'empresa Colón Film, els estudis situats de la qual al carrer Boedo 51 de Buenos Aires van ser qualificats per Ferryra com la "catedral de les galeries ciollas".

## Argument

Ferreyra s'introdueix novament en el món del vici i la prostitució, aquesta vegada amb un pare cruel i borratxo ven la seva filla a un rufià.

## Repartiment

* Álvaro Escobar
* Jorge Lafuente
* Lidia Liss
* José Plá

## Difusió en altres països

En 1925 la pel·lícula va ser exhibida al cine Kursaal de Barcelona.

## Referències

* 1 2 Couselo, Jorge Miguel. El negro Ferreyra, un cine por instinto. Buenos Aires: Editorial Freeland, 1969, p. 135.
* ↑ Bavasso, Ceferino Cristian. «El Cine Argentino durante el período 1925-1935 y sus relaciones con la política nacional e internacional». [Consulta: 2 octubre 2021].

## Enllaços externs

* Informació sobre Melenita de oro a cinenacional.com
# Pan Yuqing

Pa Yuqing és una esportista xinesa que va competir en judo, guanyadora d'una medalla de bronze als Jocs Asiàtics de 2002, i una medalla d'or al Campionat Asiàtic de Judo de 2008.

## Palmarès internacional

Jocs Asiàtics :
| Any | Lloc | Medalla | Categoria |
| 2002 | Busan ( Corea del Sud) | 3 | –78 kg |
| Campionat Asiàtic ||||
| Any | Lloc | Medalla | Categoria |
| 2008 | Jeju ( Corea del Sud) | 1 | –78 kg |

## Referències

* ↑ Pa Yuqing en Judoinside.com (anglès)